SiteWide ContentPlaceholder

”Anna anteeksi ettei sinusta tullutkaan äitiä”

Valokuvaaja Raisa Kyllikki Ranta teki kirjan lapsettomuuden aiheuttamasta surusta ja pettymyksestä. Lapsettomuudesta puhutaan edelleenkin aivan liian vähän, hän sanoo.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Valokuvassa on luukku, josta kajastaa valo. Se erottaa laboratorion toimenpidehuoneesta. Luukusta ojennetaan alkio. Joskus se tuottaa uuden elämän, joskus syvän pettymyksen, kun raskaus ei ala. Väestöliiton mukaan noin joka kuudes hedelmällisessä iässä oleva pari kohtaa tahatonta lapsettomuutta. Keskenmenotkin ovat hyvin yleisiä. Lapsettomuutta käsitellään usein lääketieteen näkökulmasta. Mutta miten kertoa siitä, miltä se tuntuu? Miten kuvata siihen liittyvää pettymystä, surua, epätoivoa ja kaipuuta?